**ROMÂNIA**

**JUDEŢUL SUCEAVA**

**MUNICIPIUL CAMPULUNG MOLDOVENESC**

**CONSILIUL LOCAL**

**HOTĂRÂREA NR. 83**

**din 11 iulie 2024**

**pentru aprobarea devizului general privind cheltuielile necesare realizării obiectivului de investiţii *Amenajare tablou electric general și înlocuire tablou distribuție intermediar corp C Spitalul municipal Câmpulung Moldovenesc***

Consiliul Local al municipiului Câmpulung Moldovenesc, întrunit în şedinţa extraordinară din data de 11 iulie 2024;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 23175 din 10.07.2024;

-Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 23176 din 10.07.2024;

-Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 23177 din 10.07.2024;

-Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 23178 din 10.07.2024;

-Avizul Comisiei de specialitate a Consiliului Local;

-Adresa 8731/07.06.2024 a Spitalului municipal Câmpulung Moldovenesc înregistrată la nr. 19632 din 07.06.2024;

-Prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

-Art. 10 din Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.

În temeiul art. 129 alin. (2) lit. b) și lit. d), alin. (4) lit. a) și lit. d), alin. (7) lit. c), art. 196 alin. (1) lit. a), din Ordonanța de urgență 57/2019 privind Codul Administrativ, cu modificările și completările ulterioare,

**H O T Ă R Ă Ș T E:**

**Art.1.**Se aprobă devizul general privind cheltuielile necesare realizării obiectivului de investiţii *Amenajare tablou electric general și înlocuire tablou distribuție intermediar corp C Spitalul municipal Câmpulung Moldovenesc*, potrivit anexei care face parte integrantă din prezenta hotărâre.

**Art.2.**Se aprobă valoarea totală a proiectului *Amenajare tablou electric general și înlocuire tablou distribuție intermediar corp C Spitalul municipal Câmpulung Moldovenesc* în sumă 255.138,17 lei inclusiv T.V.A.

**Art.3.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Maftean Gheorghe** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |